Lolland-Falsters Stifts-Tidende, 1838-01-19
Om Postgangen. En uregelmæssig Postgang i Vintermaanederne er et ikke uvæsentligt Onde vi Oeboere ofte er underkastet til stor Ulempfor de Corresponderende. Saaledes er f. Ex. Posten som over Langeland skulde bringe os de udenlandske, jydske og fyenske Breve og Aviser i Fredags (den 12te) og Brevposten fra Kjøbenhavn, som skulde ankomme hertil i Mandags (den 15de) først arriveret hertil i Gaar (den 17de) Eftermiddags Kl. omtrent 2. Saavidt vides, skal den første af disse Poster, naar Overfarten ikke kan skee fra Spodsbjerg til Taars, sendes over Sielland til Vordingborg for at forenes med den dertil om Mandagen ankommende Post fra Kbhvn. Her er altsaa Samlingspladsen for disse, og, efter Omstændighederne, flere Poster, der da deele fælleds Skjæbne paa den øvrige Route At der i Farvandet mellem Vordingborg og Gaabense findes uovervindelige eller i det mindste med Fare forbundne Hindringer, naar Forsendelsen ikke skeer directe fra hiint til dette Sted, derom føle vi os forud forvissede, men hvorfor Posterne da forblive henliggende i Vordingborg istedet for uopholdeligen at afsendes fra andre tilgængelige Overganssteder, et derimod ikke let at begribe. Den formeldte kiøbenhavnske Post antages at have været i Vordingborg i det Seneste i Mandags Eftermiddag Kl. 2, og maatte det vel da, selv for den i Færgevæsenets Mysterier mindre Jndviede, uden Vanskelighed kunne bemærkes, om Overgangen endnu samme Eftermiddag var mulig. At den ikke var det, maatte man ved Person postens Udeblivelse fra Gaabense i det mindste have en ved grundet Formodning om. Efter disse Omstændigheder skjønne vi ikke rettere, end at Posterne strax efter Expeditionen i Vordingborg burde have været afsendte til Kallehauge for over Møen at gaae videre hertil. Til Kallehauge ere de derimod først ankomne i Tirsdags Middags Kl. 12, og maa forgeligen antages at være afsendte fra Vordingborg i det Tidligste samme Dags Formiddag Kl. 9 a 10, altsaa om vi ikke meget feile efter et Ophold her af henved 20 Timer Har dette Ophold alene været for at see Tiden an, vil vel ingen kunde nægte os, at denne Betænkningstid har været vel lang, og er det foranlediget af andre Grunde, hanbe vi at Postvæsenet eller Færgevæsenet i Vordingborg, ville oplyse os om disse, for at fjærne ethvert Skin af at undvendige Forsinkelser have fundet Sted. Da Posten ankom til Kallehauge i Tirsdags Kl. 12, og først hertil i Gaar Eftermiddags Kl. omtrent 2, har den altsaa været over 24 Timer om at tilbagelægge denne Veistrækning af i det Høieste 6 Mile. Dette giver os endvidere Anledning til at gjøre høie Vedkommende opmærksomme paa, at Farvandet mellem Sielland og Bogøe, i disse Dage har været passabelt baade for Gaaende og Kjørende, og at Vandet mellem denne Øe og Stubbekjøbing har været seilbart. Det var derfor ønskeligt, at der under Omstændigheder som nærværende maatte treffes Foranstaltninger til, at Posterne forsendtes af denne, langt kortere og mindre besværlige Vei, end af den længere, og, som vi af nærværende Tilfælde maae formode, med betydelige Vanskeligheder forbundne Vei over Kallehauge og Grønsund. Nykjøbing den 18de Januar 1838. Forlangt indrykket. Ligesaa megen Fornøielse som det indtrufne Kaneføre vist har ydet mange af Nykjøbings Jndvaanere, ligesaa ubehageligt er det, at samme skal medføre, at Gaderne om Aftenen opfyldes med Drenge hvoriblandt ogsaa Voxne, som idelig knalde med Pidske. Det vilde derfor være meget ønskeligt om Politiet ville alvorligt paasee at denne skadelige Uskik kunde blive hævet.